આપણે વાળની હેરસ્ટાઇલ જોઈ લીધી, પણ તમે વાળની હેરસ્ટાઇલ ત્યારે જ કરશો જ્યારે તમારા વાળ સારા અને મજબૂત રહેશે. વરસાદમાં વાળને મજબૂત કરવા માટે શું કરશો? એ વિશે જણાવતાં સ્મિતા ગાલા કહે છે, ‘તમારા વાળ જ્યારે ભીના થયા હોય તો વાળને સુકાઈ ન જાય ત્યાં સુધી બાંધવા નહીં. ઑફિસમાં જાઓ ત્યારે બાંધેલા વાળને ખોલી દેવા. જો તમે વાળ ખોલશો નહીં તો એમાં જન્ક બેસી શકે છે અને એનાથી વાળ વીક થઈ શકે છે. વાળ ધુઓ ત્યારે પણ એવું શૅમ્પૂ વાપરવું જે તમારા વાળની તાળવાથી સફાઈ કરે. એ માટે ઍન્ટિ-ડૅન્ડ્રફ શૅમ્પૂ વાપરવું. જો વાળના સ્કૅલ્પની સફાઈ ન થાય તો વાળમાં કચરો જમા થશે જેને લીધે ડૅન્ડ્રફ કે કોઈ પણ ઇન્ફેક્શન લાગી શકે છે.’